**SHOWTIME --- 21. BuSho Nemzetközi Rövidfilm Fesztivál**

**2025. szeptember 2-7. Puskin mozi / Olasz Kultúrintézet / P’art mozi Szentendre**

**Fikciós, animációs és kísérleti rövidfilmek a nagyvilágból / Nemzetközi bemutatók**

**Diákzsűri, Nemzetközi zsűri: 3 fődíj / 6 kategóriadíj / 3 különdíj a legjobb alkotásoknak! Részletek:** [**bushofest.hu**](http://www.busho.hu)

Szeptember 2-án este 19 órakor **a Puskin mozi nagytermében** veszi kezdetét a 21. BuSho Nemzetközi Rövidfilm Fesztivál [**az ünnepélyes megnyitóval,**](https://bushofest.hu/sideprograms-opening-ceremony/) melyet ezúttal a tavalyi év nemzetközi zsűrijének magyar tagja, Bak Zsuzsanna, forgatókönyvíró nyit majd meg hivatalosan. A rövid ceremóniát követően 20 órától megtekinthetőek lesznek a 2024-es BuSho díjazott alkotásai. Másnap kora délután [**kezdődik a versenyprogram**](https://bushofest.hu/block-1/) **a Puskin mozi Amarcord** termében, melyet esténként **a Puskin Körhinta termében** ismétlő vetítéseken lehet majd újra nézni. Esténként 20 órától **a Három Holló Kávéházban** zajlanak majd a nyilvános [**zsűri konzultációk**](https://bushofest.hu/sideprograms-jury-consultation/). Az **Olasz Kultúrintézetben** minden este lesznek kísérőprogramok sorrendben **portugál, olasz és egy hazai** rövidfilm válogatással, a vidéki helyszín pedig ezúttal is **a szentendrei P’art mozi** lesz, ahol egy 20 éves bestof vetítéssel készülnek 4 estén keresztül. A **Fellini Római Kultúrbisztróban** pedig egy magyar rövidfilm bemutató lesz látható, szeptember 3-án szerdán 20:30-tól. A szombat esti díjkiosztó előtt a Puskin Kávézóban kerül majd megrendezésre az [**NMHH Kerekasztal**](https://bushofest.hu/sideprograms-nmhh-roundtable/)**,** melyre a belépés ingyenes, de regisztrációhoz kötött.

A tavaszi határidőre ismét rengeteg rövidfilmet neveztek a világ minden tájáról, melyet az idén újra[**kibővített előzsűri**](https://bushofest.hu/this-years-jury/), **Galambos Levente** koordinálásában nézhetett végig. A válogatás első körét egy **kilenc fős előzsűri (Jan Trülzsch, Martina Chamrad, Dylan Howard, Debreczeni Zoltán, Ratter Réka, Gulyás Lilla, Farkas Bianka, Korom Dávid, Esma Günesoglu)** végezte majd egy öttagú **„utó-előzsűri”** **(Tordai Beatrix, Laky Dóra Anna, Varga Ádám, Gergely Zoltán, Pintér Fanni)** döntötte el a végleges programot, melybe végül 53 film került be kategóriánkénti bontásban 35 fikciós, 11 animációs és 7 kísérleti rövidfilm 20 különböző országból. Különösen erős a magyar jelenlét: 13 hazai film került a versenyprogramba, akiket Belgium és Franciaország követ 5-5 filmmel, majd Németország és Hollandia 4-4 alkotással. További résztvevő országok: Ausztria, Szlovákia, Szlovénia, Spanyolország, Olaszország, Portugália, Luxemburg, Észtország, Egyesült Királyság, Irán, Kína, Kanada, Egyesült Államok, Mexikó és Brazília.

Számos kiválasztott film már korábban is sikerrel szerepelt rangos nemzetközi fesztiválokon. **André Hayato Saito Amarela** című filmjét például a Cannes-i Filmfesztiválon és a TIFF-en is a legjobb rövidfilm kategóriában jelölték 2024-ben. **Anna Hints és Tushar Prakash Sauna Day** című filmje szintén a Cannes válogatásában szerepelt tavaly. **Mohamed Bourouissa Genealogy of Violence** című alkotása megnyerte a Clermont-Ferrand Rövidfilmfesztivál fődíját, míg **Judith Godrèche Moi aussi** című filmje is szerepelt a 2024-es cannes-i programban. További kiemelkedő filmek közé tartozik **Joanne Rakotoarisoa Blanche** című munkája, amely a 2025-ös Clermont-Ferrand hivatalos programjának része volt, valamint **Boris Gavrilović Balkan, Baby** című filmje, amely 2024-ben elnyerte a legjobb színészi alakítás díját ugyanott. **Luca Meisters Magma** című alkotását a Berlinale Crystal Bear díjára jelölték, **Jason Adam Maselle Punter** című filmje pedig két jelölésből egy különdíjat hozott el a Locarno Filmfesztiválon. **Giulia Grandinetti, Majonezë** című filmje az Alice nella Città programban debütált Olaszországban, és elnyerte a Legjobb Olasz Rövidfilm díját. A magyarok is kiválóan szerepelnek idén, különösen az animációs alkotások. Versenybe került M. Tóth Géza, Oscar-díj jelölt rendező legújabb filmje, a **Shorts from the Box - Modern Times, Tőkés Anna, Az utolsó dobás** című animációja a rangos Annecy Nemzetközi Animációs Filmfesztiválon mutatkozott be. **Balogh Mirjana, I Wish You Were Ear** című filmje nemcsak bejutott a Berlinale programjába, hanem meg is nyerte a Crystal Bear-díjat 2025-ben.

A 5 felsőoktatási intézmény delegálásában megszületett Diákzsűribe ezúttal **Varga Anna Boglárka (SZFE), Bekő Bozó (ELTE), Baksa-Soós Csanád (MOME), Dudás Hédi (EKKE) valamint Murányi Lili (METU)** kapott meghívást. [**A nemzetközi zsűribe**](https://bushofest.hu/this-years-jury/) ismét elfogadta a felkérést **Bak Zsuzsanna**, író, rendező és dramaturg, egyetemi oktató. A zsűri másik hölgy tagja **Biljana Jovanovic** horvát származásúart director, hozzájuk csatlakozik a holland **Mathijs Geijskes** forgatókönyvíró, rendező, akinek az első időszakban szinte minden évben volt versenyfilmje a BuSho fesztiválon. Végül a másik nagy visszatérő nálunk, akit nem kell külön bemutatni, ő pedig nem más, mint **Szabó Simon** színész, rendező és író, akinek munkássága a film, a televízió és a zene területére is kiterjed. Esténként velük lehet majd értekezni a nyilvános zsűri konzultációkon, melyre valamennyi versenyben lévő magyar alkotót is meghívtuk. Ők fognak dönteni a kiosztásra kerülő 3 fő-, és 6 kategória díjról valamint a háromszor 500.000,- forintos különdíjról!

A BuSho Fesztiválon valamennyi alkotás eredeti nyelven angol felirattal látható és csak a versenyfilm vetítésekre kell jegyet váltani a helyszínen vagy elővételben online a Puskin oldalán. A szervezők szeretnék megköszönni támogatóknak, hogy 21. alkalommal is létrejöhetett a rendezvény, ők pedig a Nemzeti Filmintézet, a Nemzeti Média Hírközlési Hatóság, a Magyar Művészeti Akadémia, a Nemzeti Kulturális Alap, az Olasz Kultúrintézet, a Holland Nagykövetség, a Camoes Portugál Intézet, a Spanyol Nagykövetség, az Osztrák Kulturális Fórum, az Odesa Films és a Sziget Kft. Technikai eszköztámogató az Alfa Rental. Minden érdeklődőt szeretettel várnak a szervezők, megnyitó, szeptember 2. kedd 19:00 órakor a Puskinban, díjkiosztó szeptember 6. este ugyanott, minden további részlet: [**bushofest.hu**](http://www.bushofest.hu)**.**

**Sajtóanyagok:**

**cikkek, poszterek, design, képek:** [**https://bushofest.hu/press/**](https://bushofest.hu/press/)

**Versenyfilmek:** [**https://bushofest.hu/block-1/**](https://bushofest.hu/block-1/)

**Zsűri:** [**https://bushofest.hu/this-years-jury/**](https://bushofest.hu/this-years-jury/)

**Jegyek:** [**https://puskinmozi.hu/programok/21-busho-nemzetkozi-rovidfilm-fesztival**](https://puskinmozi.hu/programok/21-busho-nemzetkozi-rovidfilm-fesztival)

**Támogatók:** [**https://bushofest.hu/supporters/**](https://bushofest.hu/supporters/)

**Spotok:** [**https://www.youtube.com/playlist?list=PLDWM48XPx9uRjCMhxPkBNTeKAffIJ5JXw**](https://www.youtube.com/playlist?list=PLDWM48XPx9uRjCMhxPkBNTeKAffIJ5JXw)

**Főszervező --- Gombolyag Alapítvány:** [**http://www.gombolyag.com**](http://www.gombolyag.com)